এতে মায়ানমার, লাওস, কম্বোডিয়া, আলবেনিয়া, আর্মেনিয়া, মঙ্গোলিয়া এবং থাইল্যান্ডসহ এশিয়া ও প্রশান্ত মহাসাগরীয় অঞ্চলের ১৫টি দেশের মন্ত্রীরা আলোচনায় অংশ নেন। শিল্পমন্ত্রী বলেন, চামড়া ও তৈরি পোশাক শিল্প খাতে সবুজায়ন কর্মসূচি বাস্তবায়নের মাধ্যমে স্বল্প-কার্বন অর্থনীতি গড়ে তোলার জন্য সরকার অগ্রাধিকার ভিত্তিতে কাজ করছে। বাংলাদেশ পরিবেশবান্ধব ১০০টি অর্থনৈতিক অঞ্চল গড়ে তুলছে, যেখানে সবুজ শিল্পায়নের জন্য বর্জ্য ব্যবস্থাপনা ও পানি পরিশোধনের মতো ইস্যুগুলোকে নিশ্চিত করা হচ্ছে।